艾比達

大衛·艾比達係一位西班牙足球員，效力緊西班牙球隊華倫西亞。司職防守中場。

球員生涯

球會 
艾比達喺1992年加入華倫西亞自治區一間細球會UD Alzira，1995年轉投華倫西亞，1996年同1998年兩度被外借去維拉利爾。

艾比達曾經係華倫西亞隊長，曾經贏過兩屆西甲冠軍，一次歐洲足協盃冠軍。

2007/08年上半季，表現欠佳，艾比達因而喺12月中被新任主教練朗奴高文棄用。2008年4月21號，朗奴高文被球會炒咗，艾比達重新得到上陣機會，自此之後，艾比達就冇再做球會隊長。

2008年9月23號，華倫西亞官方網頁宣佈，馬真拿成為球隊新任隊長，今次隊長係由隊中球員選出嚟。

國家隊 
1997年艾比達代表西班牙小國腳出戰喺馬來西亞舉行嘅世青盃，並協助球隊打入八強。三年後參加喺悉尼攪嘅奧運會羸得銀牌。艾比達喺兩項賽事都係球隊嘅主力。

2001年9月5號艾比達正式成為大國腳，第一場比賽係去華杜茲，對手係列支敦士登，結果贏咗2:0。佢曾經出席2002年世界盃，2004年歐洲國家盃，2006年世界盃。

榮譽 
西班牙
2000年悉尼奧運會
銀牌

華倫西亞
西班牙甲組足球聯賽冠軍
2001/02，2003/04
西班牙盃冠軍
2008
西班牙超級盃冠軍
2004
 歐洲足協杯冠軍
2003/04
 歐洲超級盃冠軍
2005

西班牙足球員
維拉利爾球員
華倫西亞球員